1. **תלמוד בבלי מסכת גיטין דף לו עמוד א**

הלל התקין פרוסבול וכו'. תנן התם: פרוסבול אינו משמט, זה אחד מן הדברים שהתקין הלל הזקן, שראה את העם שנמנעו מלהלוות זה את זה ועברו על מה שכתוב בתורה +דברים ט"ו+ השמר לך פן יהיה דבר עם לבבך בליעל וגו', עמד והתקין פרוסבול; וזה הוא גופו של פרוסבול: מוסרני לכם פלוני דיינין שבמקום פלוני, שכל חוב שיש לי אצל פלוני שאגבנו כל זמן שארצה, והדיינים חותמים למטה או העדים. ומי איכא מידי, דמדאורייתא משמטא שביעית, והתקין הלל דלא משמטא? אמר אביי: בשביעית בזמן הזה, ורבי היא; דתניא, רבי אומר: +דברים ט"ו+ וזה דבר השמיטה שמוט - בשתי שמיטות הכתוב מדבר, אחת שמיטת קרקע ואחת שמיטת כספים, בזמן שאתה משמט קרקע - אתה משמט כספים, בזמן שאי אתה משמט קרקע - אי אתה משמט כספים

ותקינו רבנן דתשמט זכר לשביעית. ראה הלל שנמנעו העם מלהלוות זה את זה, עמד והתקין פרוסבול. ומי איכא מידי, דמדאורייתא לא משמטא שביעית, ותקינו רבנן דתשמט? אמר אביי: שב ואל תעשה הוא. רבא אמר: הפקר ב"ד היה הפקר,

1. **רש"י מסכת גיטין דף לו עמוד א**

בשביעית בזמן הזה - והלל כרבי סבירא ליה דאמר שביעית להשמטת מלוה בזמן הזה דרבנן הוא ואף על גב דהלל בבית שני הוה סבירא ליה לאביי דבבית שני הואיל ולא היה יובל נוהג לא נהגו שמיטין מדאורייתא ודאמרינן בערכין (דף לב:) מנו יובלות לקדש שמיטין מדרבנן קאמר ומצאתי בתלמידי רבינו יצחק הלוי שכתב במסכת גיטין בירושלמי מנין שאין השמיטה נוהגת אלא בזמן שיובל נוהג שנאמר וזה דבר השמיטה שמוט אחת שמיטת יובל ואחת שמיטת שביעית אבל בת"כ ראיתי דשביעית נוהג בזמן שאין יובל נוהג ואומר אני שהוא מחלוקת.

בזמן שאי אתה משמט קרקע - כגון עכשיו שבטלה קדושת הארץ.

רבא אמר - לעולם בין לרבנן דפליגי אדרבי ואמרי שביעית להשמטת מלוה בזמן הזה דאורייתא ותקין הלל דלא תשמט בין לרבי דאמר לאו דאורייתא ואמור רבנן דתשמט לא תיקשי דבר דבדבר שבממון אין כאן עקירת דבר מן התורה במקום סייג וגדר דהפקר ב"ד בממון היה הפקר.

1. **תלמוד בבלי מסכת ערכין דף לב עמוד ב**

ומי מנו שמיטין ויובלות? השתא משגלו שבט ראובן ושבט גד וחצי שבט מנשה בטלו יובלות, עזרא דכתיב ביה: +עזרא ב'+ כל הקהל כאחד ארבע רבוא אלפים ושש מאות וששים הוה מני? דתניא: משגלו שבט ראובן ושבט גד וחצי שבט המנשה בטלו יובלות, שנאמר: +ויקרא כ"ה+ וקראתם דרור בארץ לכל יושביה, בזמן שכל יושביה עליה ולא בזמן שגלו מקצתן; יכול היו עליה והן מעורבין, שבט בנימין ביהודה ושבט יהודה בבנימין, יהא יובל נוהג? תלמוד לומר: לכל יושביה, בזמן שיושביה כתיקונן ולא בזמן שהן מעורבין! א"ר נחמן בר יצחק: מנו יובלות לקדש שמיטין.

1. **חידושי הרשב"א מסכת גיטין דף לו עמוד א**

אמר אביי בשתי שמיטות הכתוב מדבר אחת שמטת קרקע ואחת שמטת כספים. פרש"י ז"ל שמטת קרקע חרישה וזריעה ושמיטת כספים שמטת מלוה ואחת זו ואחת זו בשביעית וזריעה וחרישה שאינה נוהגת בשביעית בזמן הזה נפקא ליה כדדריש בירושלמי וזה דבר השמיטה שמוט אחת שמטה ואחת יובל בזמן שהיובל נוהג שמטה נוהגת, והקשה עליו ר"ת ז"ל דא"כ הו"ל לאיתויי הכא ההיא דרשא דירושלמי, דבר מינה אכתי לא ידעינן לשמטת זריעה וחרישה שאינה נוהגת, ואם תאמר דהכא דלא בעי למילף אלא שמטת כספים לא חש לאיתויי וסמיך אמאי דדריש דיליף ליה בירושלמי, הא ליתא דהא בריש פ"ק דמועד קטן פרכי' וחרישה וזריעה מי שרי וכו' ומשני בזמן הזה דרבנן ורבי היא ומייתי לה כדהכא והתם ודאי דמהדרינן אזריעה וחרישה שהיא מותרת הו"ל לאיתויי ההיא דירושלמי ולא האי דרבי דהכא, ועוד דהיכי דרשי' מההוא קרא אחת שמטת קרקע ואחת שמטת כספים ואחת שמטת שביעית ואחת יובל דאטו בקרא שלשה שמיטות כתיבי ביה, לפיכך פי' ר"ת ז"ל אחת שמיטת קרקע דהיינו שמיטת יובל, ושמיטת כספים היינו שביעית והיינו דרשה עצמה דירושלמי, וה"ק בזמן שאתה משמט קרקע ביובל אתה משמט כספים בשביעית, והאי דקרי ליה לשביעית שמטת כספים משום דבשביעית נוהגת שמטת כספים משא"כ ביובל, א"נ משום דבצד שמטת כספים דמי לשמטת היובלין דמה התם קרקע מופקע מלוקח למוכר אף כאן כספים מופקעין ממלוה ללוה, והשתא אתיא שפיר ההיא דמועד קטן.

1. **תלמוד בבלי מסכת מועד קטן דף ב עמוד ב**

תנן: משקין בית השלחין במועד ובשביעית. בשלמא מועד משום טירחא הוא, ובמקום פסידא שרו רבנן. אלא שביעית, בין למאן דאמר משום זורע, ובין למאן דאמר משום חורש - זריעה וחרישה בשביעית מי שרי? - אמר אביי: בשביעית בזמן הזה, ורבי היא. דתניא, רבי אומר: +דברים ט"ו+ וזה דבר השמטה שמוט - בשתי שמיטות הכתוב מדבר, אחת שמיטת קרקע ואחת שמיטת כספים. בזמן שאתה משמט קרקע - אתה משמט כספים, ובזמן שאי אתה משמט קרקע - אי אתה משמט כספים. רבא אמר: אפילו תימא רבנן, אבות אסר רחמנא,

תולדות לא אסר רחמנא, דכתיב +ויקרא כ"ה+ ובשנה השביעית שבת שבתון יהיה לארץ שדך לא תזרע וגו'.

1. **חידושי הרשב"א מסכת גיטין דף לו עמוד א**

והא דאמר אביי בשביעית בזמן הזה, פי' בזמן בית שני דאף בימי הלל לא היתה השביעית נוהגת דבר תורה לפי שלא היה היובל נוהג, דמשעה שגלו שבט ראובן וגד בטלו היובלות דלא היו כל יושביה עליה ועוד שהיו מעורבבין שבט יהודה בבנימין ושבט בנימין ביהודה והתורה אמרה לכל יושביה שיהו יושביה יושבין כתקנן איש על מקומו, והיינו דאמרי' בערכין בסופו מנו יובלין לקדש שמטין דאלמא בבית שני לא היה היובל נוהג ושמטין נמי לא נהגו אלא מדרבנן וכו' וכן פרש"י ז"ל. והקשה ר"ת ז"ל מדתנן בערכין בראשונה היה נטמן כל שנים עשר חדש כדי שיהא חולט לו התקין הלל שיהא חולש מעותיו ללשכה והלה שובר הדלת ונכנס ולקמן מייתי לה בפ' מי שאחזו, ושמעת מינה דדין בתי ערי חומה נוהג היה בימי הלל, ואין בית בבתי ערי חומה נוהג אלא בזמן שהיובל נוהג כדאמרי' התם בערכין, ובמס' כריתות אמרו פרק ארבעה מחוסרי כפרה ויתנו ידם להוציא נשיהם ואשמים איל צאן על אשמותם א"ר חסדא מלמד שכלן בעלו שפחה חרופה ואין שפחה חרופה אלא המאורסת לעבד עברי כדאמרי' נמי התם ועבד עברי אינו נוהג אלא בזמן שהיובל נוהג כדאיתא בערכין פרק המקדיש שדהו ובקידושין בשילהי האומר (ס"ט א'), אלמא ש"מ שהיובל נוהג היה בימי הלל**, ולפיכך היה אומר רבינו תם ז"ל שהיובל ודאי נהג בבית** שני והא דאמרינן התם מנו יובלין לקדש שמטין לא קיי"ל הכי דהא אסיקנא התם דעשרת שבטים ירמיה החזירן ויאשיה מלך עליהם ואף על גב דלאו כולהו סלוק ובימי עזרא לאו כולהו סליקי מיהו מכולהו שבטים הוה בהו ולא היתה ארץ ישראל חסרה לגמרי משבט אחד וכיון שכן כל יושביה עליה קרינא ביה, דאי לאו הכי אין לך בכל הדורות שלא היו מקצת אנשים מישראל הולכים חוצה לארץ וא"כ יבטל דין היובלין עליהם אלא ודאי כל שלא היתה הארץ חסרה שבט גמור כל יושביה עליה קרינא ביה, והא דאמר אביי בשביעית בזמן הזה דוקא קאמר בזמן הזה אחר גלות הארץ ונחרב הבית בשניה שאז ודאי בטלו היובלות לכו"ע, והלל לאו לדריה תקין אליבא דאביי אלא לדרי עלמא תקין דמידע ידעי צדיקי דאית בהו דביתא חריב כדאמרי' בנזיר נהי דידעי דחריב ואימת חריב אכתי מי ידעי בהי יומא, וצפה הלל שעתידין הדורות לעבור על מה שכתוב בתורה ועמד והתקין מעתה פרוזבול לדורות הבאין, והא דאיבעיא לן לקמן כי תקין לדריה תיקן או דילמא לדרי עלמא תיקן אליבא דרבא הוא דאיבעי לן אבל לאביי מיפשט פשיטא ליה דלדרי עלמא דוקא תקין ולא לדריה.

1. **רבינו חננאל מסכת מועד קטן דף ב עמוד ב**

וכתיב שמוט בב' שמיטות הכתוב מדבר אחת שמיטת קרקע ואחת שמיטת כספים. בזמן שאתה משמט קרקע כו' והאידנא דאין שמיטה בקרקע שא"י בידי עובדי כוכבים היא. שביעית בזמן הזה דרבנן ובמקום פסידא שרו רבנן

1. **חידושי הרמב"ן מסכת גיטין דף לו עמוד א**

אבל י"א שהלכה כרבי דאמר אין שמטה נוהגת אלא בזמן שהיובל נוהג לפי שסוגיא זו הולכת להקל בפרוזבול בכל דיניהן, ואי שביעית דאורייתא כרבנן, בשל תורה הלך להחמיר, וכיון דקי"ל שהשמטה תלויה ביובל לדבר תורה אף מדבריהם אינה נוהגת אלא בזמן שהיובל נוהג מדבריהם וכי היכי דתקון רבנן זכר לשמטה תקון זכר ליובל ואי אפשר שתקנו לזה ולא תקנו לזה לפי ששניהם תלויים זו בזו והיובל טעון קדוש ב"ד ובימי רבותינו היה ב"ד קבוע בארץ ישראל ותוקעין ומשלחין עבדים ושדות חוזרין לבעליהן זכר ליובל ולפיכך היתה השמטה נוהגת מדבריהם בין בעבודת קרקע בין בהשמטת כספים, אבל עכשיו שאין שם ב"ד שמקדשין אותו ואין תוקעין ואין משלחין עבדים אין היובל נוהג כלל שאלו הדברים מעכבין ביובל כדאיתא במס' ר"ה וכיון שבטל היובל בטול גמור ואינו נוהג אפי' מדבריהם אף השמטה אינה נוהגת כלל ואפי' מדבריהם לא בעבודת קרקע ולא בהשמטת כספים, וזו היא דעת הראב"ד ז"ל, ואין זה מחוור, ועוד שאמרו בירושלמי לדברי רבי פסקו היובלות שמטה נוהגת מדבריהם ולא אמרו בשעה שהיובל נוהג מדבריהם שמטה נוהגת מדבריהם, ועוד שמימי ר' הלל הנשיא שתקן לנו סדר מועדות וקדשן לדורות על פי מנין שאנו מונין בו שוב לא היה בארץ ישראל ב"ד ראוי לקדש, וכ"ש בימי רב אשי שכבר בטלו מומחין מארץ ישראל, אלא בזמן הזה היה ואעפ"כ מצינו לו ולרבנן דדריה דמשמטי ומטרחי נפשייהו למיכתב פרוזבול, ולפום דעתא צילתא נמי אינו במשמע שקדשו יובל מדבריהם לאחר חרבן שהרי הארץ חרבה ושממה בידי טמאים ואין ישראל עליה אלא כעבד שלן באכסניא ולמה יחזרו שדות ובתי ערי חומה וינהיגו בעבדים והם עבדים לעבדים, אבל בימי הבית הוא שנהגו בו.

והראיה המכרעת ששנת השמטה מפורסמת בארץ ישראל היום ומנהג אבותיהם בידיהם להשמיט קרקע כלומר שנוהגין בה כל קדושת שביעית, ומעתה נמצינו למידין בשמטת כספים שנוהגת בין בארץ בין בחוצה לארץ כדפרישית, ובמסכת ע"ז בשמעתא דרב הונא בריה דר' יהושע מצאתי לרב הנזכר ז"ל דקמ"ל רב הונא דשמטת כספים נוהגת אף על פי שאין שמטת קרקעות נוהגת דלא סבירא לן כרבי, ואי נמי סבירא לן כוותיה נהי נמי דמדאורייתא לא נהגא מדרבנן מיהא נהגא ואפילו בחוצה לארץ, ויפה כיון שחזר והודה על האמת וכן דעת ר"ש ז"ל שם בפ"ק דע"ז, והגאונים ז"ל כך הסכימו ששמטת כספים נוהגת בכל מקום ובכל זמן, וכן דעת הרי"ף ז"ל שכתב בהלכותיו סוגיא זו שבדיני השמטת כספים ועליו אנו סומכין בכל דבר, ולפי שהעם נמנעין מלהשמיט ועוברין על מה שכתוב בתורה, מקצת החכמים לבם נוקפן ומפקפקין בדבריהם להקל שהעם שומעין להם בכך ואין שומעין להחמיר.

1. **ספר כפתור ופרח פרק מט**

הפקירו ממון המלוה אצל הלוה, וכל זה אליבא דרבי. ומיהו אליבא דרבנן דפליגי עליה ואמרי דשביעית דאוריתא, [כמו] שאחז ה"ב העטור, אתיא נמי שפיר